ክሳብ ሕጂ ኣስታት 80 ጉጅለታት ሓካይም ኣብ ምድላይ ክታበት ኮቪድ-19 እዮም ተጽሚዶም ዘለዉ፡ ገለ ካብኦም ከኣ ናብ ክሊኒካዊ ፈተን በጺሖም ኣለዉ። ናይ መጀመርታ ፈተን ክታበት ኣብ ስያትል ዝርከቡ ተመራመርቲ ኣብ ዝሓለፈ ወርሒ ኣብ ሰብ ፈቲኖም፡ እዞም ተመራመርቲ ነቲ ኣቀዲምካ ኣብ እንሰሳ ዝግበር ዝነበረ ፈተን ብምስጋር'ዮም ኣብ ሰብ ፈቲነሞ፡ እዚ መግበሪኦም ከኣ እዚ ሕማም ዘስዕቦ ዘሎ መጠን ሞት ትንፋስ ዝህብ ስለዘይኮነ'ዩ። ሳፎኒን ጂኤስከይን (Sanofi and GSK) ዝተበሃሉ ክልተ ዓርሞሽሽ ኣፍረይቲ መድሃኒት ክታበት ኮሮናቫይረስ ንምምዕባል ኣብ ስራሕ ተጸሚዶም ይርከቡ። ኣውስትራልያውያን ተመራመርቲ'ውን ክልተ ውጽኢት ክርከቦም'ዮ ዝበልዎም ክታበታት፡ ኣብ ምጹጹላይ ፈቲነሞ ኣለዉ፡ እዚ ፈተነ እዚ እቲ ናይ መጀመርታ ኣብ ኣንስሳ ዝፍተን ዘሎ ክታበት ኮይኑ እዞም ተመራመርቲ ነቲ ክታበት ኣብ መወዳእታ መርሒ ሚያዝያ ኣብ ሰብ ክፍትንዎ ከም ውጥን ሒዘምዎ ኣለዉ። ኣብ ኦክስፎርድ ዝርከቡ ተመራመርቲ'ውን ነቲ ዝሰርሕዎ ክታበት ኣብዚ ሰሙን ኣብ ሰብ ብምፍታን ኣብ ወርሒ መስከረም ብሚልዮንናት ዝቁጸር ኣፋውስ ከምርቱ ወጢኖም ኣለዉ። እንተኾነ እዞም ትጽቢት ዝግበረሎም ዘሎ ክታበታት ክሳብ ክንደይ ውጽኢታውያን ክኾኑ'ዮም ዝብሉ ብዙሕ ሕቶታት የለዓዕሉ?
